Brugertilfredshedsundersøgelse på træningsområdet 2015 
Sagsfremstilling 
174.                Brugertilfredshedsundersøgelse på træningsområdet 2015 - Åbent 
  
  
SAGENS INDHOLD 
Social og Sundhed har udarbejdet en brugertilfredshedsundersøgelse på træningsområdet. Social- og 
Sundhedsudvalget skal i denne sag tage stilling til undersøgelsen og godkende den anbefalede indsats.  
  
Formålet med undersøgelsen er at vurdere, om [adresse] lever op til de kvalitetsmål, der er vedtaget i 
kvalitetsstandarden på træningsområdet. Samtidig giver undersøgelsen mulighed for at identificere mulige 
udviklingsområder, der kan øge borgernes tilfredshed.  
  
Undersøgelsen omfatter genoptræningsforløb efter sundhedsloven, dvs. borgere, som har fået en 
genoptræningsplan efter endt behandling på sygehus. 
  
Alle borgere, der har afsluttet genoptræningsforløb i maj og juni 2015 blev tilbudt at deltage i undersøgelsen. Ca. 66 
% procent af borgerne valgte at deltage, og undersøgelsen omfatter 109 besvarelser. Deltagerne udgør et 
repræsentativt udsnit af borgere, der har afsluttet et genoptræningsforløb i perioden. Besvarelserne er indsamlet via 
spørgeskemaer, som borgerne har udfyldt enten digitalt eller i papirform. Ca. 75 % af besvarelserne er udfyldt 
digitalt.  
  
Brugertilfredshedsundersøgelsen er baseret på et nyt koncept fra Kommunernes Landsforening, der giver mulighed 
for at sammenligne brugertilfredshed på tværs af kommuner. 
  
Undersøgelsen viser, at 97 % af borgerne enten er meget tilfredse eller tilfredse med genoptræningsforløbet samlet 
set. 
  
Resultaterne kan omsættes til en gennemsnitlig score fra 1-5, hvor 1 er lig med ’meget utilfreds’, og 5 er lig med 
’meget tilfreds’. Tabellen viser et uddrag af nogle af undersøgelsens hovedresultater:  
  
 
Byråd 
15. december 2015 
Sagsnr. 710-2015-
35978 
Dok.nr. 710-2015-
348242 
Sagsbehandler 
DPKGOH 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
  
Tilfredsheden med… 
Gennemsnitlig 
score 
Genoptræningsforløbet samlet set 
4,56 
Information inden genoptræningen 
4,33 
  
VURDERING 
Social og Sundhed vurderer, at undersøgelsens resultater er meget positive. Målet i kvalitetsstandarden på 
træningsområdet er, at mindst 90 % af borgerene skal være enten tilfredse eller meget tilfredse med træningen. 
Resultatet ligger således syv procentpoint over målet i kvalitetsstandarden. 
  
Social og Sundhed vurderer derfor, at det er begrænset, hvilke konkrete tiltag, det er nødvendigt at iværksætte i 
medfør af undersøgelsen. 
  
Det område, der får den laveste vurdering er omklædnings- og badefaciliteter, som har en gennemsnitlig score på 
3,54. Resultatet er imidlertid baseret på under 14 besvarelser og er derfor forbundet med en væsentlig statistisk 
usikkerhed. Der er således kun to borgere, der er enten utilfreds eller meget utilfreds.  
  
I undersøgelsen er borgerne også blevet spurgt om, hvilke forhold, der kunne forbedres med henblik på at gøre 
træningsforløbet bedre.  
  
89 % af borgerne har angivet, at tilgængeligheden til træningscentret ikke påvirker deres opfattelse af 
træningsforløbet. Det skyldes sandsynligvis, at der er en relativ god geografisk fordeling af træningsfaciliteterne. 
  
91 % af borgerne har angivet, at ventetiden fra modtagelse af henvisning til påbegyndt genoptræning ikke har 
påvirket deres opfattelse af genoptræningsforløbet. I budget 2015 vedtog Byrådet en opnormering på 
træningsområdet på 700.000 kr. årligt, hvilket bl.a. har gjort det muligt at iværksætte genoptræningsforløb uden 
ventetid. Effekterne af opnormeringen vurderes først at have slået igennem midt i den periode, hvor undersøgelsen 
blev gennemført. De 9 %, der har oplevet ventetid, kan derfor meget vel være borgere, der har afsluttet deres 
genoptræningsforløb tidligt i undersøgelsens forløb. 
  
23 % angiver, at en forbedring af ’egen indsats i træningsforløbet’ kunne have gjort træningsforløbet bedre. Social 
og Sundhed vurderer, at der her er et uudnyttet potentiale, der skal være fokus på at indfri. Der skal derfor 
fremadrettet arbejdes med i højere grad at motivere borgerne til hjælp til selvhjælp i deres træningsforløb. I den 
forbindelse kan det nævnes, at 95 % af borgerne enten er meget tilfredse eller tilfredse med terapeutens evne til at 
motivere. Potentialet vurderes derfor at ligge i borgernes egen personlige motivation og indsats. 
         
Anvendelsen af KL’s undersøgelseskoncept giver mulighed for, at borgere kan sammenligne brugertilfredshed på 
tværs af kommuner. Som en del af konceptet har KL oprettet en landsdækkende tilfredshedsportal, som resultaterne 
kan indmeldes til. Da der er tale om et nyt koncept, er der på nuværende tidspunkt kun indmeldt resultater fra én 
kommune. Social og Sundhed indmelder resultaterne fra undersøgelsen til portalen. 
  
Den seneste brugertilfredshedsundersøgelse på træningsområdet i [adresse] blev gennemført i 2011. 
Undersøgelsen blev gennemført ud fra et andet undersøgelseskoncept, og resultaterne er derfor ikke 
sammenlignelige med den nuværende undersøgelse.  
  
ØKONOMI 
Ingen økonomiske konsekvenser. 
  
INDDRAGELSE 
Ældrerådet og Handicaprådet har drøftet resultaterne af brugertilfredshedsundersøgelsen og har udarbejdet 
høringssvar, som er vedlagt. 
  
Ældrerådet finder det positivt, at borgerne generelt er tilfredse med den genoptræning, som kommunen tilbyder. 
Selve genoptræningen 
4,57 
De fysiske rammer 
4,33 
Omklædnings og / eller badefaciliteter 
3,54 
Herudover har Ælderådet noteret sig, at nogle borgere er utilfredse med ventetid. Ældrerådet anbefaler, at der 
arbejdes videre med i højere grad at motivere borgerne til hjælp til selvhjælp i deres træningsforløb. 
  
Handicaprådet har gennemgået brugertilfredshedsundersøgelsen og taget den til efterretning. 
  
INDSTILLING 
Direktøren for Social og Sundhed indstiller til Byrådet: 
  
1. At brugertilfredshedsundersøgelsen tages til efterretning i sin helhed, og at den anbefalede indsats om at 
motivere borgerne til hjælp til selvhjælp i deres træningsforløb godkendes.  
  
BESLUTNING 
  
Social- og Sundhedsudvalget, 1. december 2015: 
Fraværende: Ingen 
  
Indstilles godkendt. 
  
Økonomiudvalget, 8. december 2015: 
Fraværende: Iver Thomsen, Winni Kristensen, Zacharias Mortensen 
  
Indstilles godkendt. 
  
Bilag 
  
  
  
  
Byråd, 15. december 2015: 
Fraværende: Ingen 
  
Godkendt. 
Brugertilfredshedsundersøgelse på 
træningsområdet 
710-2015-259675 
Høringssvar fra Ældrerådet 
710-2015-332498 
Høringssvar fra Handicaprådet 
710-2015-332457 
